|  |  |  |
| --- | --- | --- |
| **Komisija za knjižnični sistem UM** |  | **6. redna seja** |
| **Vodja sestanka:** dr. Zdenka Petermanec  **Zapisnik:** Borut Gaber, dr. Zdenka Petermanec |  | Datum: 12. 11. 2020  Ura: 13.00 – 15.35 |

**Zapisnik 6. redne seje**

**Prisotni**: dr. Zdenka Petermanec (UKM), Nevenka Balun (FZV), prof. dr. Irena Ban (FKKT), Anita Breceljnik (FOV), red. prof. dr. Dragica Haramija (PeF), doc. dr. Tadeja Kraner Šumenjak (FKBV), Ines Luetić Gusel (EPF), Tanja Druks Ralinovski (FT), doc. dr. Blaž Markelj (FVV), Mojca Markovič (FERI), doc. dr. Uroš Maver (MF), dr. Jerneja Prostor (PF), doc. dr. Peter Šenk (FGPA), David Mikek (ŠS UM), Sanja Čahuk (ŠS UM), Urška Udovč (ŠS UM)

mag. Dunja Legat (UKM), Borut Gaber (UKM), Mojca Žuželj Ogrizek (UKM), Sandra Kurnik Zupanič (UKM)

**Odsotni:** doc. dr. Andrej Dobovišek (FNM), Mojca Garantini (FF), dr. Vesna Mia Ipavec (FL), izr. prof. dr. Zdravko Praunseis (FE), izr. prof. dr. Simon Špacapan (FS)

**Dnevni red**:

1. Potrditev dnevnega reda
2. Pregled in potrditev osnutka zapisnika z dne 13. 2. 2020
3. Poročilo o sofinanciranju mednarodne znanstvene literature 2020 in plan 2021 (razpis ARRS)
4. Javno naročilo knjižnega in neknjižnega gradiva na UM
5. Trajno hranjenje zaključnih del študentov na UM
6. Cobiss C3/Izposoja (predlog nadgradnje)
7. Delovanje knjižnic v prilagojenih razmerah
8. Razno

**Ad. 1: Potrditev dnevnega reda**

Ob začetku seje je prisotnih 14 od 21 predstavnikov članic UM oz. ŠS UM.

**SKLEP 1.1**: Člani KISUM so potrdili dnevni red 6. redne seje.

O sklepu je glasovalo ZA 14 članov. Sklep je sprejet.

**SKLEP 1.2**: Člani KISUM so se seznanili z imenovanjem novih članov KISUM, ki jih je imenoval Študentski svet UM za obdobje dveh let.

O sklepu je glasovalo ZA 14 članov. Sklep je sprejet.

Novi člani ŠS so: David Mikek (FERI), Sanja Čahuk (PF) in Urška Udovč (PF).

**Ad. 2: Potrditev zapisnika 5. redne seje z dne 13. 2. 2020**

**SKLEP 2.1**: Člani KISUM so potrdili zapisnik 5. redne seje z dne 13. 2. 2020.

O sklepu je glasovalo ZA 14 članov. Sklep je sprejet.

[Opomba: Seji sta se pridružili še dva člana KISUM. Prisotnih je 16 od 21 predstavnikov članic UM oz. ŠS UM]

**Ad. 3: Poročilo o sofinanciranju mednarodne znanstvene literature 2020 in DKUM 2019 in plan za 2021 in DKUM za 2020 ter poročanje o razpisu ARRS**

Ravnateljica UKM je člane seznanila z gradivom, ki ga je predstavila dekanom na kolegiju 27. oktobra 2020.

Mag. Dunja Legat pa je predstavila rezultate razpisa za nabavo mednarodne znanstvene literature ARRS za 2021. Skupaj s knjižnicami članic smo kandidirali za sredstva za nakup znanstvenih časopisov, ki niso del paketov elektronskih revij. Ob lanski višini sredstev za sofinanciranje konzorcijskih nakupov, smo pridobili dodatna sredstva, skupaj približno 210.000,00 EUR.

Predstavila je tudi gradivo, ki je bilo posredovano UO UM in se nanaša na nakazilo sredstev za nabavo mednarodne znanstvene literature za 2021.

**SKLEP 3.1**: Člani KISUM so seznanjeni s poročilom o sofinanciranju mednarodne znanstvene literature za 2020 in razvojem DKUM za 2019.

O sklepu je glasovalo ZA 15 članov. Sklep je sprejet.

**SKLEP 3.2:** Člani KISUM so se seznanili z načrtom sofinanciranja mednarodne znanstvene literature za 2021 in z razvojem DKUM za 2020.

O sklepu je ZA glasovalo 14 članov. Sklep je sprejet.

**Ad. 4: Javno naročilo knjižnega in neknjižnega gradiva na UM**

UKM na podlagi pooblastila rektorja izvaja skupno *JN Dobava knjižnega in neknjižnega gradiva po posameznih sklopih za UM*. Skladno s 5. odstavkom 73. člena ZJN-3 se iz postopka javnega naročila izločijo tiskane in elektronske knjige slovenskih založb, neknjižno gradivo in slovenske serijske publikacije ter se z namenom uveljavitve načela kratkih verig po sklopih oddajo neposredno (skladno z *Navodilom o izvajanju naročil na Univerzi v Mariboru*). Za dobavo tiskanih in elektronskih knjig tujih založb in tujih serijskih publikacij pa bo sklenjen okvirni sporazum za UM in UKM, s katerim bo priznana usposobljenost za dobavo tiskanih in elektronskih knjig tujih založb in tujih serijskih publikacij za obdobje od 1. 1. 2021 do 31.12.2024 petim najugodnejšim ponudnikom. Za izvedbo JN se imenuje komisija v sestavi Mojca Žuželj Ogrizek (UKM), Rosvita Kocbek-Pavalec (UKM), Ines Luetić Gusel (EPF), Mojca Markovič (FERI, FS, FGPA, FKKT). Komisija je pooblaščena za odpiranje, pregled in ocenitev ponudb.

**SKLEP 4.1** Člani KISUM so se seznanili s potekom javnega naročila za nakup knjižnega in neknjižnega gradiva na UM za obdobje 1. 1. 2021 do 31. 12. 2024, ki ga bo v imenu članic izvedla UKM.

O sklepu je ZA glasovalo 15 članov. Sklep je sprejet.

[Opomba: Sejo je zapustil član KISUM. Prisotnih je 15 od 21 predstavnikov članic UM oz. ŠS UM.]

**Ad. 5: Trajno hranjenje zaključnih del študentov na UM**

Ravnateljica UKM dr. Zdenka Petermanec je članom KISUM-a predstavila stališče arhivske in bibliotekarske stroke, prakso Univerze v Ljubljani na tem področju, statistiko oddaje zaključnih del v DKUM in Cobiss, prostorske razmere na UM in opcije sprememb veljavnih pravilnikov s tega področja.

Zaključna dela študentov niso arhivsko gradivo, so pa knjižnično gradivo. Knjižnice univerz z oddajo obveznega izvoda univerze (tudi zaključnih del) zagotavljamo ohranjanje znanstvene dediščine Univerze (zbiranje, uporabo in trajno hranjenje). Skladno s *Pravilnika o obveznem izvodu publikacije UM* mora knjižnica članice hraniti 1 tiskan izvod, UKM pa mora zagotoviti trajno hranjenje elektronskega izvoda. V bibliotekarski stroki ni strokovne podlage, ki bi predpisovala medij za trajno hrambo (in dostopnost).

**SKLEP 5.1:** Člani KISUM so se seznanili s stališčem arhivske in bibliotekarske stroke o trajnem hranjenju zaključnih del študentov Univerze v Mariboru.

O sklepu je glasovalo ZA 14 članov. Sklep je sprejet.

S stališčem bo ravnateljica UKM seznanila kolegij dekanov, ki bo sprejel odločitev o tem, ali se veljavna praksa hrambe tiskanega in elektronskega izvoda ohrani ali spremeni in se posledično spremeni tudi besedilo veljavnih pravilnikov.

**Ad. 6: COBISS3/Izposoja (predlog nadgradnje)**

S. Kurnik Zupanič je predstavila predloge za nadgradnjo programske opreme COBISS3/Izposoja na štirih področjih: ažuriranje baze članov s podatki o vpisanih študentih, spletni vpis z digitalno identiteto, vpis in sprememba gesla za Mojo knjižnico in e-poslovanje v COBISS3/Izposoja. Predlogi so bili oblikovani z namenom odprave napak, ki so jih v časovnem obdobju zaznale UKM in visokošolske knjižnice UM ter zaradi izboljšanja delovanja knjižničnih storitev za člane. Predlogi so bili predhodno usklajeni med UKM in visokošolskimi knjižnicami UM.

**SKLEP 6.1:** Člani KISUM so se seznanili s predlogi za nadgradnjo programske opreme COBISS3/Izposoja, ki so jih predlagale UKM in visokošolske knjižnice UM. KISUM jih podpira, zato bodo posredovane v usklajevanje z Izumom.

O sklepu je glasovalo ZA 14 članov. Sklep je sprejet.

[Opomba: Sejo je zapustil član KISUM. Prisotnih je 14 od 21 predstavnikov članic UM oz. ŠS UM.]

**Ad. 7: Delovanje knjižnic v prilagojenih razmerah**

Ravnateljica UKM je člane KISUM-a seznanila, da so vodje visokošolskih knjižnic na sestanku dne 15. 10. 2020 predstavile delovanje knjižnic v aktualnih razmerah. Knjižnice na UM sledijo vladnim odlokom (Odlok o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih, Odlok o začasni prepovedi ponujanja in prodajanja blaga in storitev potrošnikom v RS), priporočilom NIJZ (Higienski ukrepi za preprečevanje širjenja okužbe s SARS-CoV-2 v knjižnicah, čitalnicah in arhivih z dne 3. 6. 2020) ter mnenju MIZŠ z dne 28. 10. 2020, vendar zagotavljajo podporo pedagoškemu in raziskovalnemu procesu na UM v največji dovoljeni meri.

**SKLEP 7.1:** Člani KISUM predlagajo knjižnicam članic, da omogočajo uporabo knjižničnih storitev ob upoštevanju predpisanih ukrepov NIJZ in UM.

O sklepu je glasovalo ZA 13 članov. Sklep je sprejet.

[Opomba: Sejo so zapustili trije člani KISUM. Prisotnih je 11 od 21 predstavnikov članic UM oz. ŠS UM.]

**Ad. 8: Razno**

Ravnateljica UKM je člane KISUM-a seznanila z mnenjem o predlogu uvedbe plačila za pogosto neprevzeto gradivo, ki si ga uporabniki predhodno rezervirajo, a ga kasneje ne prevzamejo. Zaradi poslovanja v prilagojenih razmerah bomo odločanje o nameri prestavili v leto 2021. Sedaj pa bomo uporabnike le opozarjali, da tako ravnanje otežuje dostop do gradiva vsem, ki nanj čakajo.

dr. Zdenka Petermanec,

predsednica KISUM

V vednost:

* članom KISUM